Limonium virgatum

Il-Limonium virgatum, magħrufa ukoll bħala l-limonju tal-baħar jew leħjet ix-xiħ twil, hija pjanta perenni u indigena li tikber fil-Ġżejjer Maltin u madwar iż-żona tal-Mediterran mill-familja Plumbaginaceae. Din tinstab tikber f'irqajja' u f'ħofor mimlijin ħamrija matul il-blat kostali kif ukoll f'ħamrija mielħa matul ix-xtut tal-bwar salmastri. Din il-pjanta tgħix f'ħamrija mielħa billi għandha pori fuq il-wiċċ taz-zkuk u l-weraq li jarmu l-melħ żejjed li jkun inxtorob mill-ilma tal-ħamrija mielħa li tkun tinstab tikber fiha din il-pjanta.Colombo, P. (2002). Morpho-anatomical and taxonomical remarks on Limonium (Plumbaginaceae) in Sicily. Fl. Medit, 12, 389-412.

Il-Limonium virgatum tagħmel fjuri ta' lewn vjola ċar fit-tarf nett ta' kull zokk. Iz-zkuk ikunu twal u irqaq ta' 15-il ċentimetru li joħorġu mill-pjanta prinċipali.Castroviejo, S. E. (2005). Flore Iberica: Plantas vasculares de la Peninsula Iberica e Islas Baleares (Vol. III). Madrid: Departamento de Publicaciones del CSIC. Twarrad bejn Ġunju u Novembru. Għandha weraq tond u tawwali f'forma triangulari li jagħti għall-ponta, b'daqs ta' 30-85 millimetru u wisa' ta' 5-8 millimetri. Il-fjuri jikbru sa tul ta' 5-9 millimetri u sa wisa' ta' 5 millimetri, filwaqt li kull petala tkun twila 5-10 millimetri.  

 Referenzi 

Kategorija:Flora ta' Malta
Kategorija:Limonium